DTAC ทุ่ม 7 หมื่นลบ.ลงทุนปี 59-61 ขยายโครงข่ายเพื่อพัฒนาบริการ Super 4G
DTAC ทุ่ม 7 หมื่นลบ.ลงทุนปี 59-61 ขยายโครงข่ายเพื่อพัฒนาบริการ Super 4G
9 ก.พ. 2559

นายลาร์ส นอร์ลิ่ง ประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า บริษัทจะพัฒนาและขยายโครงข่ายต่อเนื่องด้วยเงินลงทุน 7 หมื่นล้านบาทในเวลา 3 ปี (ปี 59-61) ซึ่งจะเน้นทั้งการลงทุนโครงข่ายและแคมเปญการตลาด ประเดิมเปิดศักราชลุยศึก 4G ด้วยแคปเปญ Super 4G
ทั้งนี้ ดีแทคได้ขยายและเพิ่มคุณภาพโครงข่ายให้บริการ Super 4G ที่มีความเร็วมากขึ้น 3 เท่า บนคลื่น 1800MHz ด้วยการขยายแบนด์วิธจากเดิม 5 MHz เป็น 15 MHz โดยเตรียมเปิดขยายแบนด์วิธบนคลื่นความถี่ 1800 MHz เพิ่มเป็น 20 MHz ทำให้มีแบนด์วิธที่กว้างที่สุด ซึ่งจะให้บริการร่วมกับ 4G บนคลื่น 2100 MHz อีก 5 MHz
สำหรับบริการดีแทค 4G บนคลื่นความถี่ 1800 MHz จะขยายพื้นที่ให้บริการคลอบคลุม 77 จังหวัดในไตรมาส 2/59 และจะครอบคลุมกว้างไกลถึงการใช้งานในทุกอำเภอครบ 878 อำเภอในไตรมาส 3/59 โดยประเดิมแคมเปญ Super 4G เริ่มต้นที่ 299 บาท และ 499 บาทใช้ได้ 4G/3G ความเร็ว 10 GB
ปัจจุบัน ดีแทคมีจำนวนผู้ใช้บริการรวมอยู่ที่ 25.3 ล้านราย โดยจำนวนนี้มีลูกค้า 4G จำนวน 2.3 ล้านราย